|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 28.novembrī** | **Nr. GND/2024/733** |
|  | **(****protokols Nr.21; 49.p)** |

**Par Gulbenes novada vēlēšanu komisijas un iecirkņu**

**komisiju locekļu un pieaicināto personu atlīdzību un ēdināšanas izdevumu**

**kompensāciju 2025.gada Gulbenes novada pašvaldības domes vēlēšanu sagatavošanā**

Pašvaldības vēlēšanu komisiju un vēlēšanu iecirkņu komisiju likuma 21.panta otrā daļa nosaka, ka par laiku, kurā vēlēšanu komisijas un iecirkņa komisijas priekšsēdētājs, sekretārs un citi komisijas locekļi pilda savus pienākumus komisijā, viņi saņem atlīdzību.

Saskaņā ar Pašvaldības vēlēšanu komisiju un vēlēšanu iecirkņu komisiju likuma 21.panta trešo daļu atlīdzības apmēru vēlēšanu komisijas un iecirkņa komisijas priekšsēdētājam, sekretāram un komisijas locekļiem Saeimas vēlēšanu, Eiropas Parlamenta vēlēšanu un tautas nobalsošanas sagatavošanā nosaka Centrālā vēlēšanu komisija pēc Ministru kabineta noteikumiem, bet pārējos gadījumos — attiecīgā dome.

Pamatojoties uz Gulbenes novada pašvaldības domes 2022.gada 30.jūnija iekšējā normatīvā akta Nr.GND/IEK/2022/16 “Gulbenes novada pašvaldības amatpersonu un darbinieku atlīdzības nolikums” 27.punktu, novada vēlēšanu komisijas un iecirkņu vēlēšanu komisiju priekšsēdētāju, sekretāru, komisiju locekļu un pieaicināto personu atlīdzībai stundas likmi nosaka Centrālā vēlēšanu komisija vai Dome ar atsevišķu lēmumu.

Ņemot vērā, ka 2025.gada 7.jūnijā notiks pašvaldību vēlēšanas, kuras sagatavo un sarīko pašvaldību vēlēšanu komisijas un vēlēšanu iecirkņu komisijas, un pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Gulbenes novada pašvaldības domes 2022.gada 30.jūnija iekšējā normatīvā akta Nr.GND/IEK/2022/16 “Gulbenes novada pašvaldības amatpersonu un darbinieku atlīdzības nolikums” 27.punktu, Pašvaldības vēlēšanu komisiju un vēlēšanu iecirkņu komisiju likuma 21.panta otro un trešo daļu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NOTEIKT šādu darba stundas tarifa likmi 2025.gada Gulbenes novada pašvaldības domes vēlēšanu sagatavošanā:
   1. Gulbenes novada vēlēšanu komisijas locekļiem:

|  |  |
| --- | --- |
| **Amata nosaukums** | **Stundas tarifa likme, *euro*** |
| Komisijas priekšsēdētājs | 12,31 |
| Komisijas sekretārs | 11,29 |
| Komisijas loceklis | 8,20 |

* 1. Gulbenes novada iecirkņu komisijas locekļiem un pieaicinātajām personām:

|  |  |
| --- | --- |
| **Amata nosaukums** | **Stundas tarifa likme, *euro*** |
| Komisijas priekšsēdētājs | 10,26 |
| Komisijas sekretārs | 9,23 |
| Komisijas loceklis | 8,20 |
| Pieaicinātā persona | 8,20 |

1. NOTEIKT, ka Gulbenes novada vēlēšanu komisijas un iecirkņu komisiju locekļiem un pieaicinātajām personām kompensē ēdināšanas izdevumus balsošanas un balsu skaitīšanas dienā – 15,00 *euro* dienā.

Gulbenes novada pašvaldības domes priekšsēdētājs A.Caunītis